প্রকাশ্যেই হাত পেতে টাকা নিচ্ছেন সাংসদ-মন্ত্রীরা। নারদ স্টিংয়ের ভিডিও সামনে আসতেই উথালপাথাল বঙ্গ রাজনীতি। ভোটের বাজারে এই ভিডিও কার্যত অস্ত্র তুলে দেয় বিরোধীদের হাতে।  সোশ্যাল মিডিয়াতেও রীতিমতো সমালোচনার ঝড় ওঠে। তবে প্রথম দিন থেকে, এই ভিডিওর বিশ্বাসযোগ্যতা নিয়েই প্রশ্ন তুলেছে তৃণমূল।  দলের নেতা মন্ত্রীরা বারবার বলেছেন পুরোটাই সাজানো! ভুয়ো ভিডিয়ো!
 ওয়েব ডেস্ক: প্রকাশ্যেই হাত পেতে টাকা নিচ্ছেন সাংসদ-মন্ত্রীরা। নারদ স্টিংয়ের ভিডিও সামনে আসতেই উথালপাথাল বঙ্গ রাজনীতি। ভোটের বাজারে এই ভিডিও কার্যত অস্ত্র তুলে দেয় বিরোধীদের হাতে।  সোশ্যাল মিডিয়াতেও রীতিমতো সমালোচনার ঝড় ওঠে। তবে প্রথম দিন থেকে, এই ভিডিওর বিশ্বাসযোগ্যতা নিয়েই প্রশ্ন তুলেছে তৃণমূল।  দলের নেতা মন্ত্রীরা বারবার বলেছেন পুরোটাই সাজানো! ভুয়ো ভিডিয়ো! নারদের ঢেঁকির ধাক্কা সামলাতে ব্যাট ধরেছেন খোদ তৃণমূল নেত্রীও। ঘোষণা করেছেন তার দলের কেউ টাকা নেয়নি। তবে শেষ পর্যন্ত অবস্থান বদল করল তৃণমূলও। নারদকাণ্ডে অভ্যন্তরীণ তদন্তের সিদ্ধান্ত নিল দল। তদন্তে তৃণমূল! তবে তৃণমূলের এই তদন্তের সিদ্ধান্তকে সহজে ছাড় দিতে রাজি নন বিরোধীরা। তাঁদের বক্তব্য, তৃণমূলতো বলেই দিয়েছে এটা জাল ভিডিও। জাল ভিডিয়োর আবার তদন্ত কী? বিরোধীদের দাবি, নারদকাণ্ডে ক্রমশ প্রভাব ফেলছে ভোটারদের মনে। সেই আতঙ্কে চাপে পড়ে নিজেদের ভোল বদল করছে তৃণমূল।